সাধারণ মানুষ পুরো জেলকানাটি এখন ঘুরে দেখতে পারবেন। বেশকিছু সেলে রাখা আছে আাঁকা ছবি। অস্কার ওয়াইল্ড যে কক্ষে বন্দী ছিলেন সেখানে দেয়ালে ঝুলছে শিল্পী মারলিন ড্যুমার আাঁকা নাট্যকারের প্রতিকৃতি। ক্ষটি খুব ছোট আর সংকীর্ণ হওয়ায় খুব বেশীকিছু সেখানে সাজানো সম্ভব হয়নি বলে জানিয়েছেন সংষ্তার সহকারী পরিচালক জেমস লিংউড। সেই কক্ষের পাশে আরেকটি জায়গায় রাখা হয়েছে জেলে কাটানো সময়ে অস্কার ওয়াইল্ডের পড়া বেশ কিছু বই। এদের মধ্যে আছে, সেইন্ট অগাস্টিন ও প্যাসকেলের রচনাবলীর কয়েক খন্ড, ওয়ার্ডসওয়ার্থ, জন কিটস আর হাফিজের কাব্যগ্রন্থ। ওয়াইল্ডকে যে কক্ষে বন্দী রাখা হয়েঢছিল সে ঘরের কাঠের তৈরী ভািরী দরজাটিকেও সযত্নে রক্ষা করেছেন শিল্পীরা। জেলখানা ঘুরে দেখার সময় একটি অডিও ক্লিপ বাজতে থাকে। সেই কিল্পে আছে শুধু নৈঃশব্দ। উদ্যোক্তারা বলছেন, সেই সময় কারাগারে বন্দীরা বেশীরভাগ সময় নিজের সেলেই আটকে থাকতো। তাই নিজেদের মধ্যে কথা বলারও কোন সুযোগ ছিল না। তাই নৈঃশব্দ দিয়েই তারা ভরে তুলতে চান কারগারের বাতাস।